ବିମାନ ଆକ୍ରମଣରେ ତାଲିବାନ୍‌ କମାଣ୍ଡର ମୃତ
ଲୋଗାର,୧୦।୧୧: ଆଫଗାନିସ୍ତାନର ସେଣ୍ଟ୍ରାଲ ଲୋଗାର ଅଞ୍ଚଳରେ ରବିବାର ଆଫଗାନ ସେନାଙ୍କ ଦ୍ୱାରା କରାଯାଇଥିବା ବିମାନ ଆକ୍ରମଣରେ ତାଲିବାନ କମାଣ୍ଡରଙ୍କ ମୃତ୍ୟୁ ହୋଇଛି। ପ୍ରତିରକ୍ଷା ମନ୍ତ୍ରଣାଳୟ ପକ୍ଷରୁ ଏହି ସୂଚନା ଦିଆଯାଇଛି। ମୃତ କମାଣ୍ଡର ଓ୍ବଇସୁଦ୍ଦିନ ବୋଲି ଚିହ୍ନଟ ହୋଇଥିବା ବେଳେ ୩ ବିଚାରପତିଙ୍କ ହତ୍ୟା ଘଟଣାରେ ସେ ସମ୍ପୃକ୍ତ ଥିବା କହିଛି ଟୋଲୋ ନ୍ୟୁଜ। ସୂଚନାଯୋଗ୍ୟ, ନଭେମ୍ବର ୬ରେ ୩ ବିଚାରପତି ଓ ଜଣେ ଅଧିକାରୀଙ୍କୁ ମହମ୍ମଦ ଆଗା ଜିଲାରେ ହତ୍ୟା କରାଯାଇଥିଲା। ଆଉ ଏଥିରେ ତାଲିବାନ କମାଣ୍ଡର ଓ୍ବଇସୁଦ୍ଦିନ ସମ୍ପୃକ୍ତ ଥିଲେ।